आदिवासी (एबोरिजनल) और टोरेस स्ट्रेट आइलैंडर वॉयस पर जनमत संग्रह

जल्द ही ऑस्ट्रेलियाई मतदाताओं को जनमत संग्रह में मतदान करने के लिए कहा जाएगा। जनमत संग्रह में पूछा जाएगा कि क्या संविधान में एक आदिवासी और टोरेस स्ट्रेट आइलैंडर वॉयस टू पार्लियामेंट (संसद के लिए आवाज़) होनी चाहिए। संसद वह निकाय है जो ऑस्ट्रेलिया के लिए कानून बनाती है।

वॉयस टू पार्लियामेंट (संसद में आवाज़ उठाना) क्या है?

वॉयस (आवाज़ उठाना) आदिवासी और टोरेस स्ट्रेट आइलैंडर लोगों के लिए सरकार को उन कानूनों के बारे में सलाह देने का एक तरीका है जो उन्हें प्रभावित करते हैं। वॉयस को संविधान में लिखने का मतलब होगा कि आदिवासी और टोरेस स्ट्रेट आइलैंडर लोगों को प्रभावित करने वाले मुद्दों पर सरकार को सलाह देने में वॉयस की स्थायी भूमिका होगी। वॉयस टू पार्लियामेंट आदिवासी और टोरेस स्ट्रेट आइलैंडर लोगों के लिए संवैधानिक रूप से मान्यता प्राप्त करने और उनकी संस्कृति को स्वीकार करने और इसका जश्न मनाने का एक अवसर होगा।

आदिवासी और टोरेस स्ट्रेट आइलैंडर लोग वॉयस टू पार्लियामेंट (संसद में आवाज उठाने) की मांग क्यों कर रहे हैं?

आदिवासी और टोरेस स्ट्रेट आइलैंडर लोग लगभग 100 वर्षों से सरकार द्वारा मान्यता प्राप्त करने की मांग कर रहे हैं। आदिवासी और टोरेस स्ट्रेट आइलैंडर लोग अपने समुदायों और संस्कृति को सबसे अच्छी तरह से जानते हैं। वे अपने समुदायों के सामने आने वाली चुनौतियों का सामना करने के लिए सर्वोत्तम समाधान जानते हैं जो आदिवासी और टोरेस स्ट्रेट आइलैंडर लोगों के लिए एक निष्पक्ष, अधिक न्यायसंगत अनुभव बना सकते हैं।

वॉयस टू पार्लियामेंट क्या करेगा?

वॉयस आदिवासी और टोरेस स्ट्रेट आइलैंडर लोगों की उन मामलों, जो उनके जीवन को प्रभावित करते हैं, पर सलाह सुनेगा, ताकि सरकार उन बेहतर निर्णयों को ले सके, जो आदिवासी और टोरेस स्ट्रेट आइलैंडर लोगों को प्रभावित करते हैं।

वॉयस टू पार्लियामेंट का प्रतिनिधित्व कौन करेगा?

वॉयस दूरदराज के क्षेत्रों सहित हर राज्य और राज्य-क्षेत्र के आदिवासी और टोरेस स्ट्रेट आइलैंडर लोगों का एक समूह होगा। प्रतिनिधियों को उनके स्थानीय क्षेत्र के आदिवासी और टोरेस स्ट्रेट आइलैंडर लोगों द्वारा चुना जाएगा।

क्या वॉयस टू पार्लियामेंट में आदिवासी और टोरेस स्ट्रेट आइलैंडर लोगों से सलाह ली गई है?

हज़ारों आदिवासी और टोरेस स्ट्रेट आइलैंडर लोगों ने सलाह दी है कि वॉयस की आवश्यकता क्यों है और इसे कई वर्षों तक काम कैसे करना चाहिए। 80% से अधिक आदिवासी और टोरेस स्ट्रेट आइलैंडर लोग वॉयस टू पार्लियामेंट (संसद में आवाज़ उठाने) का समर्थन करते हैं।

कानूनी विशेषज्ञ क्या कहते हैं?

संघीय सरकार का प्रतिनिधित्व करने वाले वकीलों सहित संवैधानिक वकीलों ने कहा है कि वॉयस कानूनी रूप से मजबूत है और यह सरकार की हमारी प्रणाली को बेहतर बनाएगी।

क्या वॉयस कानून बना सकती है?

नहीं। वॉयस के पास कानून बनाने की शक्ति नहीं होगी। यह केवल उन मामलों पर सलाह प्रदान करेगी जो आदिवासी और टोरेस स्ट्रेट आइलैंडर लोगों को प्रभावित करते हैं।

आदिवासी और टोरेस स्ट्रेट आइलैंडर वॉयस जनमत संग्रह क्या प्रश्न पूछेगा?

"एक प्रस्तावित कानून: एक आदिवासी और टोरेस स्ट्रेट आइलैंडर वॉयस की स्थापना करके ऑस्ट्रेलिया के आदिवासी और टोरेस स्ट्रेट आइलैंडर लोगों को मान्यता देने के लिए संविधान में बदलाव करना। क्या आप इस प्रस्तावित परिवर्तन को स्वीकार करते/ती हैं?”

मैं जनमत संग्रह में मतदान कैसे करूँ?

जनमत संग्रह चुनाव की तरह हैं। आपको उपरोक्त प्रश्न के साथ एक मतपत्र दिया जाएगा और आपके वोट को गिने जाने के लिए आपको अंग्रेज़ी में ‘YES’ ('हाँ)' या ‘NO’ ('नहीं') लिखना होगा। यदि आप ‘YES’ लिखते/ती हैं तो इसका मतलब है कि आप सहमत हैं कि आदिवासी और टोरेस स्ट्रेट आइलैंडर लोगों को उन मामलों पर अपनी आवाज उठानी चाहिए जो उन्हें सीधे प्रभावित करते हैं।

यदि अधिकांश लोग YES (हाँ) में वोट करते हैं तो क्या होगा?

यदि अधिकांश लोग वॉयस के लिए Yes में वोट करते हैं, तो सरकार डिज़ाइन को अंतिम रूप देने और वॉयस की स्थापना के लिए प्रासंगिक कानूनों को पारित करने के लिए आदिवासी और टोरेस स्ट्रेट आइलैंडर लोगों के साथ परामर्श करेगी।

यदि अधिकांश लोग NO (नहीं) में वोट करते हैं तो क्या होगा?

यदि अधिकांश लोग ‘No’ में वोट देते हैं, तो कुछ भी नहीं बदलेगा। आदिवासी और टोरेस स्ट्रेट आइलैंडर लोगों के सामने आने वाली समस्याएं जारी रहेंगी। ‘No’ में वोट करने का मतलब है कि आप वॉयस को नहीं वोट देते हैं, इस जनमत संग्रह में आदिवासी और टोरेस स्ट्रेट आइलैंडर लोगों का समर्थन करने का कोई विकल्प नहीं है।

मुझे और अधिक जानकारी कहाँ मिलेगी?

A qr code on a white background

Description automatically generated

**और अधिक जानकारी**

www.lwb.org.au